Kaasaktsionäri või -osaniku tegevuse tulemusena kannatanud inimene peaks lisaks vaatama, milliseid konkreetsemaid aluseid tema õiguste kaitseks seaduses leidub. Kui õiguste kahjustamine on seotud mõne äriühingu organi otsusega, kuid otsuse vastuvõtmise  protseduurile pole midagi ette heita ja ka otsuse sisu pole seadusega karjuvas vastuolus, siis tasub silmas pidada, et seadus annab õiguse nõuda otsuse kehtetuks tunnistamist muuhulgas juhul, kui osanik või aktsionär kasutas otsuse tegemisel hääleõigust selleks, et omandada enda või kellegi teise kasuks eeliseid äriühingu või teiste osanike või aktsionäride kahjuks, ja otsus võimaldab seda eesmärki saavutada. Otsus on tühine juhul, kui see on vastuolus heade kommetega.